لاہور (مانیٹرنگ ڈیسک) غیر کانودی آ دارو تا کاریم اٹ اتنگ نا طبی جاچ (ڈوپ ٹیسٹ) مثبت بننگ آ مسہ پاکستانی ایتھلیٹس آ چار سال نا پابندی خلنگانے۔ یات سلے کہ ساؤتھ ایشین گیمز نیپال اٹ بشخ ہلوک آ مسہ پاکستانی اتھلیٹس نا ڈوپ ٹیسٹ پازیٹو بسوسُس۔ اتھلیٹس اٹ ارٹ خیسن و اسٹ اس برانز میڈل اس کٹاسُس۔ فیصلہ نا رداٹ محمد نعیم، محبوب علی و سمیع اللہ آ چار چار سال نا پابندی خلنگک۔ محمد نعیم و محبوب علی خیسن وخت اس کہ سمیع اللہ برانز میڈل کٹاسُس۔ ہندا ایتھلیٹس آتے غیر کانودی آ دارو تا کاریم اٹ اتنگ آ پابندی مون تروک ءِ۔ کھٹمنڈو اٹ اڈ ہلوک گیم تیٹی پاکستان کل 132 میڈل کٹاسُس وخت اس کہ ایشین گیم تیٹی 32 گولڈ، 41 چاندی و 59 برانز میڈل پاکستان نا پن آ مسوسُر۔
